CELEX: 32000R0609
Language: sl
Date: 2000-03-21 00:00:00
Title: Uredba Komisije (ES) št. 609/2000 z dne 21. marca 2000 o spremembi Uredbe št. 3298/94 o določitvi postopkovnih podrobnosti glede sistema pravic tranzitnega prevoza (ekotočk) za težka tovorna vozila v tranzitu čez AvstrijoBesedilo velja za EGP.

Pomembno pravno obvestilo

|

32000R0609

Uradni list L 073 , 22/03/2000 str. 0009 - 0012

		Uredba Komisije (ES) št. 609/2000z dne 21. marca 2000o spremembi Uredbe št. 3298/94 o določitvi postopkovnih podrobnosti glede sistema pravic tranzitnega prevoza (ekotočk) za težka tovorna vozila v tranzitu čez Avstrijo(Besedilo velja za EGP)KOMISIJA EVROPSKIH SKUPNOSTI JE -ob upoštevanju Pogodbe o ustanovitvi Evropske skupnosti,ob upoštevanju Akta o pristopu Avstrije, Finske in Švedske ter zlasti člena 11(6) in Priloge 4 Protokola št. 9 Akta,ob upoštevanju naslednjega:(1) Dovolilnice ECMT, veljavne v Avstriji, naj dovoljujejo prosti tranzit čez Avstrijo.(2) Zahtevajo se jasna pravila za prečrtanje ekokart. Uporabljene ekokarte so potrebne za statistiko.(3) Optimalna uporaba elektronskih ekotočk se najbolje doseže z njihovim večkratnim razdeljevanjem med letom.(4) Za vozilo, ki celoten tovor odlaga ali nalaga v Avstriji, naj velja, da opravlja dvostransko potovanje in je zato oproščeno plačila ekotočk ne glede na progo, po kateri vozilo vstopi v Avstrijo ali izstopi iz nje.(5) Izvajanje sporazuma, ki dovoljuje tranzit 40-tonskih tovornjakov čez Švico, bo zmanjšalo število tovornjakov v tranzitu čez Avstrijo. Zaradi geografskega položaja Italije in Grčije bodo tovornjaki, ki vozijo v ti državi ali iz njiju, vseeno morali peljati čez Avstrijo. Grčija in Italija naj dobita dodatno prednost pri neporabljenih ekotočkah, vrnjenih Komisiji.(6) Uredbo Komisije (ES) št. 3298/94 [1], kakor je bila spremenjena z Uredbo (ES) št. 1524/96 [2], je treba v skladu s tem spremeniti.(7) Ukrepi, predvideni s to uredbo, so v skladu z mnenjem odbora, ustanovljenega s členom 16 Protokola 9 -SPREJELA NASLEDNJO UREDBO:Člen 1Uredba (ES) št. 3298/94 se spremeni:1. V člen 1 se vstavi naslednji odstavek 1a:"1a. Tranzitne vožnje v okoliščinah, navedenih v Prilogi C, ali v okviru ECMT dovolilnic, veljavnih na avstrijskem ozemlju, so izvzete iz sistema ekotočk."2. Člen 2(1) se nadomesti:"1. Če vozilo ne uporablja elektronske ekotablice, se na ekokarto nalepi zahtevano število ekotočk, ki se prečrtajo. Ekokarte se prečrtajo na enega od naslednjih načinov:(a) z žigosanjem ekokarte v napravi za žigosanje ekokart;(b) ekokarto žigosajo avstrijski organi mejne kontrole ob vstopu v Avstrijo;(c) ekokarto žigosajo in datirajo nacionalni organi prevoznika blaga pred vstopom na avstrijsko ozemlje;(d) ekokarto žigosa organ, kjer se opravi začetna nastavitev elektronskih ekotablic.Avstrijski mejni prehodi, opremljeni z napravami za žigosanje ekokart, so navedeni v Prilogi H.Avstrijski organi zbirajo za statistiko stran 1 izpolnjene ekokarte ali pa jim jo naknadno vrnejo pristojni organi v treh mesecih po končani vožnji. Tako zbrani statistični podatki pomagajo Komisiji pri izdelavi predlogov za razdelitev rezerve ekotočk."3. V členu 5(5) se doda naslednja točka (d):"(d) ekokarta ni bila prečrtana po postopku iz člena 2(1)."4. V členu 6 se doda naslednji odstavek 3:"3. Elektronske ekotočke so vsako leto na voljo državam članicam v treh enakih delih: prvi del pred 1. novembrom predhodnega leta, drugi del pred 1. marcem in tretji del pred 1. julijem."5. Člen 14 se nadomesti:"Člen 14Vožnja šteje za oproščeno plačila ekotočk, če vozilo svoj celoten tovor odloži ali naloži v Avstriji in ima ustrezno dokumentacijo, ki to dokazuje, ne glede na progo, po kateri vozilo vstopi v Avstrijo ali izstopi iz nje."6. Priloga E se nadomesti z besedilom iz Priloge I k tej uredbi.7. Doda se Priloga H iz Priloge II k tej uredbi.Člen 2Ta uredba začne veljati dvajseti dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 21. marca 2000Za KomisijoLoyola De PalacioPodpredsednica[1] UL L 341, 30.12.1994, str. 20.[2] UL L 190, 31.7.1996, str. 13.--------------------------------------------------PRILOGA I"PRILOGA EMERILA ZA PONOVNO RAZDELITEV EKOTOČKPoseben položaj Grčije in ItalijeIz rezerve Skupnosti, ki znaša 3,34 % skupnega števila ekotočk, se Italiji prednostno dodeli del ekotočk, enakovreden 4874 enotam, navedenim v Prilogi D, Grčiji pa del, enakovreden 576 enotam, navedenim v Prilogi D.Nadalje si je treba čim bolj prizadevati, da se pri deležu točk, dodeljenih Grčiji, zadovoljivo upoštevajo grške potrebe.Vpliv nemške združitvePoleg tega se Nemčiji iz rezerve Skupnosti dodeli delež ekotočk, enakovreden 6444 enotam, navedenim v Prilogi D.Ponovna razdelitev ekotočk, ki jih je vrnila AvstrijaVse avstrijske ekotočke, vrnjene Komisiji v ponovno razdelitev, se razdelijo državam članicam, ki zaprosijo za dodatne ekotočke, v sorazmerju z uporabo "Rollende Landstraße" v Avstriji s strani težkih tovornih vozil, registriranih v državah članicah.Z začetkom veljavnosti Sporazuma med Evropsko skupnostjo in Švicarsko konfederacijo o prevozu blaga in potnikov po železnici in cesti je razdelitev ekotočk, ki jih vrne Avstrija, naslednja:Od avstrijskih ekotočk, vrnjenih Komisiji v ponovno razdelitev, se Grčiji prednostno dodeli 30 %, Italiji pa prav tako 30 %. Preostale ekotočke, ki jih vrne Avstrija, se razdelijo državam članicam, ki zaprosijo za dodatne ekotočke, v sorazmerju z uporabo "Rollende Landstraße" v Avstriji s strani težkih tovornih vozil, registriranih v državah članicah.Število ekotočk, dodeljenih državam članicam, število dejansko uporabljenih ekotočk in povprečne vrednosti NOx za vozila v tranzitu iz držav članicPreostale ekotočke se razdelijo državam članicam, ki zaprosijo za dodatne ekotočke, v sorazmerju s koeficientom, opredeljenim za vsako državo članico, kakor sledi:- število ekotočk, ocenjeno za potrebno, na podlagi ekstrapolacije najnovejših statističnih podatkov iz Avstrije,- pomnoženo z deležem ekotočk, dodeljenih državi članici, ki jih je ta država članica dejansko uporabila v preteklem letu,- pomnoženo z najnovejšimi povprečnimi vrednostmi NOx za vozila v tranzitu iz države članice kot odstotek ciljne vrednosti za to leto."--------------------------------------------------PRILOGA II"PRILOGA HAvstrijski mejni prehodi, opremljeni z napravo za žigosanje ekokartAchenkirchArnoldsteinBraunauBrennerpaßEhrwaldHangendensteinHörbranzKiefersfeldenMusauNaudersNeuhausPinswangReit im WinkelSaalbrückeScharnitzSchlechingSillianSpringenSubenSteinpaßWalserbergWegscheid"--------------------------------------------------